ДОГОВОР  ЗА  УСЛУГА

№ РГ-03 - 35 /01.07.2020 г.

Днес, 01.07.2020 г., в гр. Свиленград, на основание проведена процедура по ЗОП и решение № РД-10-153/16.06.2020 г. на Директора на ТП ДГС Свиленград се сключи настоящия договор между:

1.  Държавно Горско стопанство Свиленград-Териториално поделение на „ЮИДП” ДП, гр.Сливен, адрес на управление гр.Свиленград, ул.”Цар Симеон Велики”, №42, ЕИК № 2016176540027 и   представлявано от инж.Михаил Манолов Михайлов, в качеството му на директор и Николина Манолова – гл.счетоводител от една страна наричано за краткост ВЪЗЛОЖИТЕЛ


и

2. „Агроник 2015“ ЕООД със седалище и адрес на управление: гр.София, р-н Овча купел, ж.к.“Суходол“, ул.“Перла“№ 9, вписано в ТР на АВ по реда на Закона за търговския регистър с ЕИК: 203544807, представлявано от Елена Блажева Неделчева - управител, наричано за краткост по – долу ИЗПЪЛНИТЕЛ 

І. ПРЕДМЕТ НА ДОГОВОРА

Чл. 1. (1) Изпълнителят се задължава да изпълни поръчка с предмет „Предоставяне на услуги свързани със селското стопанство (в т.ч. изпълнение на агротехнически услуги оран, сеитба, жътва, балиране, силажиране, поливане и др.) за нуждите на ТП ДГС - Свиленград”- КОСЕНЕ НА ПАСИЩА И ГОРСКОПЛОДНИ КУЛТУРИ с обща площ 1065,90 дка  в териториалния обхват на ТП ДГС Свиленград , а Възложителят  да заплати цената й. Предмета на настоящия договор, включва  косене на площи в териториалния обхват на ТП ДГС Свиленград с обща площ 1065,90 дка съгласно техническата спецификация , наричано за краткост  "услуга".
(2) Услугата ще се извърши на територията на ТП ДГС”Свиленград”, в държавни горски територии, предоставени на предприятието за стопанисване и управление, съгласно Техническа спецификация , неразделна част от договора.

(3) Площите, които ще бъдат окосени са  1065,90 дка., в териториалния обхват на ТП ДГС „Свиленград”.   
ІІ. СРОКОВЕ

Чл. 2. Срок за изпълнение на договора – 30.08.2020 г.
      (1). Изпълнението на услугата следва да започне считано от  15.07.2020 г.
      (2). Крайния срок за изпълнение на услугата – 15.08.2020 г.
      (3). Срок на валидност на предложението – три месеца, считано от крайния срок за подаване на офертата.

III.
ЦЕНИ И ПЛАЩАНИЯ

Чл. 3. Възложителя заплаща на Изпълнителя сумата в размер на 15900,00 лв /петнадесет хиляди и деветстотин/без вкл. ДДС 
 (1). Заплащането ще се извърши от Възложителя по банков път по сметка на Изпълнителя в срок от 10 (десет) календарни дни от датата на издаване на данъчна фактура за услугата.

 (2). Основание за плащане е издадена от Изпълнителя – данъчна фактура. Данъчна фактура се издава след съставяне на двустранен приемателно-предавателен протокол между страните за извършената работа.

 IV. ПРАВА И ЗАДЪЛЖЕНИЯ НА СТРАНИТЕ

 Чл.4. ВЪЗЛОЖИТЕЛЯТ има право да получи услугата в срока и при условията, договорени между страните;

 (1). ВЪЗЛОЖИТЕЛЯТ се задължава да плати уговорената цена/възнаграждение по реда и в сроковете от настоящият договор;

 (2). ИЗПЪЛНИТЕЛЯТ има право при точно изпълнение на услугата да получи уговореното възнаграждение в посочените срокове и условия.

 (3). ИЗПЪЛНИТЕЛЯТ се задължава:

 1. да осъществи услугата съгласно техническата спецификация, определена от Възложителя

 2. без съгласието на ВЪЗЛОЖИТЕЛЯ да не предоставя на физически и юридически лица документи и информация, свързани с изпълнението на услугата.

3. да представи гаранция за изпълнение на договора в размер на 5% от стойността му – 795,00 лв, която се връща в 15 дневен срок от пълното - срочно, качествено и количествено изпълнение на услугата, предмет на договора.

 (4). ИЗПЪЛНИТЕЛЯТ гарантира, че услугата отговаря на възприетите стандарти в Република България и ЕС.

 V.  ПРИЕМАНЕ И ПРЕДАВАНЕ

 Чл.5. (1). Приемането на извършената работа се извършва от лица, определени от Възложителя в присъствието на изпълнителя.

 (2). Приемането на извършената работа ще се осъществи с приемателно-предавателен протокол.

 VI. ГАРАНЦИИ И ОТГОВОРНОСТ

 Чл.6. (1). При неплащане на дължимите суми в срок, Възложителят дължи на Изпълнителя неустойка за забава в размер на законната лихва, която се начислява върху просрочената сума до окончателното й изплащане от Възложителя.

 (2). В случай, че се установят недостатъци на предмета на изпълнението Изпълнителят е длъжен да ги отстрани за своя сметка

 (3). При забава на Изпълнителя да извърши  предмета на поръчката ,същия дължи на Възложителя неустойка в размер на 10 % от стойността на договора.

 (4). При виновно неизпълнение от Изпълнителя на задълженията, произтичащи от настоящия договор, гаранцията за изпълнение остава в полза на Възложителя като обезщетение.

 (5). Изплащането на неустойки и обезщетения по този раздел не лишава изправната страна по договора от право да търси обезщетение за вреди и пропуснати ползи над уговорените размери на общо основание.

VII.ПРЕКРАТЯВАНЕ НА ДОГОВОРА

Чл. 7.   (1) Настоящият договор се прекратява: 

1. с изпълнението му или настъпване на крайната дата за изпълнение, посочена от участника, избран за изпълнител.
2. по взаимно съгласие между страните, изразено в писмена форма;

            3. с развалянето му по реда на чл. 87 от Закона за задълженията и договоритe;

            4. с прекратяването му от изправната страна по договора;

 (2) ВЪЗЛОЖИТЕЛЯТ може да развали договора едностранно, с писмено уведомление до ИЗПЪЛНИТЕЛЯ, без предизвестие, ако в хода на изпълнението стане явно, че ИЗПЪЛНИТЕЛЯТ няма да извърши услугата с нужното качество и в дадения срок. 

 (3)ВЪЗЛОЖИТЕЛЯТ може да прекрати договора с писмено уведомяване до ИЗПЪЛНИТЕЛЯ, ако в резултат на обстоятелства, възникнали след сключването му, не е в състояние да изпълни своите задължения. 

VIII. СЪОБЩЕНИЯ

Чл. 8. (1). Всички съобщения и уведомления, включително и за разваляне на договора, ще се извършват в писмена форма - по пощата чрез препоръчано писмо, чрез електронно съобщение изпратено до електронна поща на изпълнителя, телефон или факс.

(2). При промяна на седалището или адреса за кореспонденция на някоя от страните по договора, същата е длъжна в седемдневен срок да информира ответната страна. В противен случай всички съобщения, уведомления и книжа се считат за връчени по първоначалния адрес.

ІХ. ДОПЪЛНИТЕЛНИ РАЗПОРЕДБИ

Чл. 9. (1). Възникналите спорове по тълкуването и изпълнението на договора, както и по нерешени с договора въпроси ще се решават по споразумение между страните, а когато това се окаже невъзможно – по реда на гражданското законодателство на Република България.

(2). За неуредените с договора въпроси се прилагат разпоредбите на ЗОП, ТЗ, ЗЗД, ЗГ и другите действащи нормативни актове в страната.
(3). На основание чл. 43, ал. 1 от Закона за обществените поръчки, страните по настоящия договор не могат да го изменят или допълват.
(4). Изменение на договора се допуска по изключения подробно описани в чл.43, ал.2 от Закона за обществените поръчки.
Приложение към договор: Технически спецификации, предложение за изпълнение на поръчката и Ценово предложение.
Настоящият договор се състави в два еднообразни екземпляра.

ВЪЗЛОЖИТЕЛ:



                       ИЗПЪЛНИТЕЛ:
ЮИДП ТП ДГС „Свиленград”                                                    „Агроник“ ЕООД                                               

ДИРЕКТОР ДГС:..................................                         Управител:……………………
                             /инж. М.Михайлов/                                              /Елена Неделчева/
Гл. счетоводител:..................................

                               /Н.  Манолова/

